आजकल के रिश्तों में ये गुण बहुत ही कम देखने को मिलता है। ईमानदार होना न केवल आपके रिश्ते को मजबूती देगा बल्कि आपकी प्रेमिका की नजरों में आपकी इज्जत भी बढायेगा। हमेशा सच बोलें। अपने रिश्ते में कोई बात ना छिपायें। चाहे कुछ भी हो जाये कभी झूंठ ना बोलें। ध्यान रखें कि एक झूठ छिपाने के लिए आपको सौ झूठ बोलने पड़ते हैं। एक समय में एक ही लड़की के साथ रिश्ता रखें। अपनी प्रेमिका को किसी भी तरह के धोंखे में ना रखें। अगर आप आज उससे कोई बात छिपा रहे हैं तो कल वही बात बहुत बड़ी बनकर आपके रिश्ते को तहस नहस कर देगी। इसलिए जो भी बात हो, जो भी doubt हो, जो भी समस्या हो अपनी प्रेमिका से खुलकर बात करें। जो भी बात हो उसे सच्चाई के साथ बतायें। ऐसा करने से एक तो उसे अपनेपन का एहसास होगा, और दूसरा वो आपको समझेगी और कोई मुस्किल या समस्या है तो उससे बाहर निकलने में, उसे सुलझाने में आपकी मदद करेगी। याद रखें, जब आप अपनी प्रेमिका के प्रति ईमानदारी रखेंगें, वफादार रहेंगे तभी आप उस का दिल जीत सकते हैं, तभी आप उसका प्यार पा सकते हैं। और तब वो भी आपके लिये उतनी ही ईमानदार और वफादार रहेगी और तभी आपका रिश्ता गहरा और मजबूत बनेगा।